Document ID: 32002D0183

Kommissionens beslutning
af 28. februar 2002
om ændring af beslutning 95/233/EF og 96/482/EF med hensyn til indførsel af levende fjerkræ for så vidt angår Bulgarien og om ophævelse af beslutning 96/483/EF
(meddelt under nummer K(2002) 641)
(EØS-relevant tekst)
(2002/183/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 90/539/EØF af 15. oktober 1990 om dyresundhedsmæssige betingelser for samhandelen inden for Fællesskabet med fjerkræ og rugeæg samt for indførsel heraf fra tredjelande(1), senest ændret ved beslutning 2001/867/EF(2), særlig artikel 21, artikel 23, stk. 1, artikel 24 og artikel 26, og
ud fra følgende betragtninger:
(1) Ved Kommissionens beslutning 95/233/EF(3), senest ændret ved beslutning 2001/751/EF(4), opstilles der lister over tredjelande, hvorfra medlemsstaterne i princippet tillader indførsel af levende fjerkræ og rugeæg, herunder strudsefugle og strudseæg.
(2) Ved Kommissionens beslutning 96/482/EF(5), senest ændret ved beslutning 2000/505/EF(6), fastsættes de nærmere bestemmelser om indførslen af levende fjerkræ og rugeæg og de relevante sundhedscertifikater.
(3) Ved Kommissionens beslutning 96/483/EF(7), senest ændret ved beslutning 96/628/EF(8), opstilles listen over tredjelande, der er berettigede til at benytte modellen til sundhedscertifikater.
(4) Bulgarien har anmodet om tilladelse til at udføre levende fjerkræ og rugeæg til EF og har givet de nødvendige garantier.
(5) Af et kontrolbesøg, som Kommissionens tjenestegrene aflagde i Bulgarien i oktober 2001, fremgår det, at Bulgarien har tilstrækkeligt velstrukturerede og velorganiserede veterinærtjenester, når det gælder den dyresundhedsmæssige status med hensyn til fjerkræ.
(6) Endvidere har de bulgarske veterinærmyndigheder kunnet godtgøre, at de særlige dyresundhedsmæssige krav i beslutning 96/482/EF er opfyldt.
(7) Bulgarien bør derfor optages på listerne over tredjelande i beslutning 95/233/EF.
(8) Kroatien har kun fået tilladelse til at udføre levende fjerkræ og rugeæg fra dertil udpegede områder. Kontrolbesøg, der blev gennemført i september/oktober 1997 og oktober 2000, har vist, at der ikke længere er behov for regionalisering.
(9) Af hensyn til klarheden bør listen i bilaget til beslutning 96/483/EF indarbejdes i beslutning 96/482/EF. Samtidig bør Bulgarien sættes på listen og hele landet Kroatien opføres uden regionalisering.
(10) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -
VEDTAGET FØLGENDE BESLUTNING:
Artikel 1
Bilag I og bilag II til beslutning 95/233/EF affattes som angivet i bilag I og bilag II til nærværende beslutning.
Artikel 2
I beslutning 96/482/EF affattes artikel 2, stk. 1, således: "1. Medlemsstaterne tillader indførsel af:
a) avls- og produktionsfjerkræ, som kommer fra tredjelande eller dele deraf, der er opført i kolonne A i del I i bilag I til denne beslutning, og som opfylder kravene i modellen til sundhedscertifikat, jf. model A i del II i bilag I til denne beslutning
b) rugeæg, som kommer fra tredjelande eller dele deraf, der er opført i kolonne B i del I i bilag I til denne beslutning, og som opfylder kravene i modellen til sundhedscertifikat, jf. model B i del II i bilag I til denne beslutning
c) daggamle kyllinger, som kommer fra tredjelande eller dele deraf, der er opført i kolonne C i del I i bilag I til denne beslutning, og som opfylder kravene i modellen til sundhedscertifikat, jf. model C i del II i bilag I til denne beslutning
d) slagtefjerkræ og fjerkræ til genopbygning af fuglevildtbestande, som kommer fra tredjelande eller dele deraf, der er opført i kolonne D i del I i bilag I til denne beslutning, og som opfylder kravene i modellen til sundhedscertifikat, jf. model D i del II i bilag I til denne beslutning
forudsat, at det relevante certifikat medfølger i behørigt udfyldt og underskrevet stand."
Artikel 3
Bilag III til nærværende beslutning bliver del I i bilag I til beslutning 96/482/EF, og bilag I til beslutning 96/482/EF bliver del II i bilag I.
Artikel 4
Beslutning 96/483/EF ophæves.
Artikel 5
Denne beslutning er rettet til medlemsstaterne.
Udfærdiget i Bruxelles, den 28. februar 2002.

Labels: 17
5
3
6
18